Yarim yil ichida rekord sonda amerikaliklar fuqarolikdan voz kechdi

Ta'kidlanishicha, butun 2019 yil davomida 2072 amerikalik fuqarolikdan voz kechgan. 
Bambridge Accountans egalaridan biri Alister Bembrijning CNN telekanaliga ma'lum qilishicha, fuqarolikdan, asosan, AQShni “hammasidan to‘ygani” sababli tark etgan amerikaliklar voz kechadi. Ta'kidlanishicha, ko‘pchilikni AQShda koronavirus bilan bog‘liq vaziyat va mamlakatning siyosiy yo‘nalishi tashvishlantiradi.
Amerikaliklarning fuqarolikdan voz kechishga undovchi yana bir sabab soliqlar hisoblanadi: xorijda yashovchi amerikaliklar har yil soliq deklaratsiyasi topshirishlari, boshqa davlatlardagi hisobraqamlari, investitsiyalari va pensiyalari haqida ma'lumot berishlari kerak. 
AQSh fuqarolari fuqarolikdan voz kechish uchun 2350 dollar to‘lashlari va hujjatlarni rasmiylashtirish uchun yashayotgan davlatlaridagi AQSh elchixonasiga shaxsan kelishlari lozim.